# Bilag 4: Ændring af kapacitet i Rammeaftaleperioden og mellem Rammeaftaleperioder

Kommunerne kan frit oprette tilbud og pladser samt indgå aftaler med andre kommuner omkring forholdene ved oprettelsen, se nedenstående tabel 4.1 ift. proces ved ændringer af kapacitet. Der bør ved oprettelse af nye tilbud og pladser tages højde for det samlede antal tilbud og pladser i Syddanmark indenfor den pågældende målgruppe.

Alle nye regionale tilbud skal, uanset hvad der fremgår af tabel 4.1, godkendes i Socialdirektørforum.

Antal faste pladser, der er indberettet til Rammeaftalen gælder som udgangspunkt i hele aftaleperioden. Ændringer foretages som udgangspunkt kun ifm. ændringer i efterspørgslen. Det forudsættes, at driftsherre løbende tilpasser driften til belægningsprocenten. Nedenstående proces er derfor udelukkende, hvis driftsherre ser et behov for en varig ændring. Hvis driftsherren ser et behov for en varig ændring, kan driftsherren med det samme foretage en midlertidig opnormering eller nednormering.

Reglerne for ændringer i kapaciteten gælder også mellem to rammeaftaleperioder. Ændringerne skal indberettes senest ifm. den politiske behandling i kommunerne – dog senest 3 måneder før, ændringerne konkret sker, jf. tabel 4.1.

## Tabel 4.1: Proces for ændring af kapacitet i rammeaftaleperioden og mellem rammeaftaleperioder

|  |  |  |
| --- | --- | --- |
| **Ændring** | **Proces før varige ændringer kan træde i kraft** | **Begrundelser**(Skabelon til formålet, kan findes på [www.socialsekretariatet.dk.](http://www.socialsekretariatet.dk/) Skabelonensendes til de angivne kontaktpersoner.) |
| **Mindre ændringer I pladsantallet** | Tilbud op til 50 pladser kan frit op- og nedjustere op til 5 pladser.For tilbud over 50 pladser gælder +/- 10 %.[[1]](#footnote-1) |  |
| **Oprettelse af pladser derudover** | Udtalelse hos Socialdirektørforum.Meddeles alle kommuner i Syddanmark og eventuelle andre brugerkommuner. | Udvidelsen begrundes, og der skal gøres rede for, hvordan taksten påvirkes samt de økonomiske konsekvenser for betalingskommunerne. Endvidere skal der redegøres for, hvordan oprettelsen af disse pladser forventes at påvirke efterspørgslen efter eksisterende pladser i andre kommuner og i regionen. |
| **Nedlæggelse af pladser derudover**(ikke ved midlertidig omlægning af en plads til f.eks. et enkeltmands- projekt) | Forretningsudvalget orienteresMeddeles alle kommuner i Syddanmark og eventuelle andre brugerkommuner. | Reduktionen begrundes. Der skal gøres rede for, hvordan taksten påvirkes samt de økonomiske konsekvenser for betalingskommunerne. |
| **Oprettelse af nye tilbud med forventet salg af plader til andre kommuner** | Udtalelse hos Socialdirektørforum.Meddeles alle kommuner i Syddanmark og eventuelle andre brugerkommuner. | Der skal redegøres for, hvordan oprettelsen af disse pladser forventes at påvirke efterspørgslen efter eksisterende pladser i andre kommuner og i regionen |
| **Lukning** | Høring hos Socialdirektørforum.Meddeles alle kommuner i Syddanmark og eventuelle andre brugerkommuner. | Lukningen begrundes.Hvis Socialdirektørforum mener, at tilbuddet ikke skal nedlægges på grund af pladsernes betydning for den samlede udbudsvifte, skal de økonomiske konsekvenser ved at videreføre tilbuddet fremgå. |

## Proces for tilbud som kan have indflydelse på andre tilbud i Syddanmark

Hvis der oprettes tilbud eller foretages ændringer i en kommunes tilbud, der har væsentlig indflydelse på andre kommuners eller regionens tilbud, skal kommunerne i Syddanmark og regionen orienteres hurtigst muligt.

Der er udarbejdet en skabelon til formålet, der kan findes på [www.socialsekretariatet.dk.](http://www.socialsekretariatet.dk/)

1. Eksempel: Et tilbud med 70 pladser kan således frit op-/ og nedjustere med 7 pladser [↑](#footnote-ref-1)